15/10/2020 | Administración LocalMunicipal
Laxe
Anuncio do Plan económico-financieiro 2020-2021, Concello de Laxe

ANUNCIO Aprobación do Plan Económico-Financieiro (PEF) 2020-2021 O Pleno do Concello de Laxe, en sesión ordinaria do 24 de setembro de 2020, acordou a aprobación do Plan económico-financieiro 2020-2021. De acordo co establecido no artigo 23.4 da Lei Orgánica 2/2012, do 27 de abril, de Estabilidade Orzamentaria e Sustentabilidade Financieira e o artigo 26.1 do RD 1463/2007 se procede á súa publicación no BOP a efectos informativos así como no Portal da Transparencia, para o seu xeral coñecemento. O contido do plan é o seguinte: “PLAN ECONÓMICO-FINANCEIRO DO CONCELLO DE LAXE PARA O PERÍODO 2020/2021 1. INTRODUCCIÓN O artigo 135 da Constitución Española establece que todas as administracións públicas están sometidas ao principio de estabilidade orzamentaria e límite de endebedamento que serán obxecto de desenrolo mediante lei orgánica. A esta orde constitucional responde a Lei orgánica 2/2012, do 27 de abril, de Estabilidade Orzamentaria e Sustentabilidade Financeira (LOEPSF) que ten como obxecto establecer os principios rectores aos que debe someterse a política orzamentaria do sector público así como os procedementos necesarios para a súa aplicación efectiva. Estes principios son a estabilidade orzamentaria e a sustentabilidade financeira e a eles se someterán todos os entes indicados no artigo 2 desa lei orgánica entre os cales están as corporacións locais (apartado 1. c). 1.1.–Estabilidade orzamentaria. O artigo 3 LOEPSF regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea” e defínese a estabilidade orzamentaria das administracións públicas como a situación de equilibrio ou superávit estrutural. O artigo 11 desa norma ven a instrumentar ese principio ao fixar que tanto a elaboración como a aprobación e a execución dos orzamentos e demais actuacións que afecten aos gastos ou ingresos das administracións públicas someteranse ao mesmo.1.2.–Sustentabilidade financeira. Pola súa banda o principio de sustentabilidade financeira defínese no artigo 4 LOEPSF como a capacidade para financiar compromisos de gasto presentes e futuros dentro dos límites de déficit, débeda pública e morosidade da débeda comercial conforme ao establecido nesta lei orgánica, a normativa sobre morosidade e a normativa europea. Distínguese, por unha banda, a sustentabilidade na débeda pública, que se instrumentaliza no artigo 13 LOEPSF onde se regulan os límites ao volume desa débeda, medido en termos do Protocolo sobre Procedemento de Déficit Excesivo (PDE). Por outra banda, enténdese que existe sustentabilidade da débeda comercial cando o período medio de pagamento (PMP) non supera o prazo máximo previsto na normativa sobre morosidade, que actualmente está fixado en trinta días (Lei 3/2004, do 29 de decembro, pola que se establecen medidas de loita contra a morosidade nas operacións comerciais). 1.3.–Regra de gasto. Os principios de estabilidade orzamentaria e sustentabilidade financeira complétanse cunha terceira regra fiscal regulada no artigo 12 da LOEPSF: a regra de gasto, establecida na normativa europea e en virtude da cal o gasto das administracións públicas non poderá incrementarse por enriba da taxa de crecemento de referencia do Produto Interior Bruto (PIB). En concreto, a variación do gasto computable das corporacións locais non poderá superar a taxa de referencia do crecemento PIB de medio prazo da economía española. Aos efectos de calcular a regra de gasto, esta taxa estableceuse no 2,7% para o ano 2019; 2,9% para o exercicio 2020, o 3% no 2021, e o 3,2% no 2022 segundo o acordo adoptado polo Senado, na súa reunión do 4 de marzo de 2020, polo que aprobou de forma definitiva os obxetivos de estabilidade orzamentaria e deuda pública de 2020.1.4.–Consecuencias do incumprimento dos obxectivos de estabilidade orzamentaria, débeda e regra de gasto. O artigo 21 LOEPSF indica que, en caso de incumprimento do obxectivo de estabilidade orzamentaria, débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento desas tres regras fiscais co contido e alcance previstos nese artigo. No informe da intervención municipal relativo á avaliación do cumprimento do obxectivo de estabilidade orzamentaria, da regra de gasto e do límite de débeda na liquidación do orzamento do ano 2019, emitidos en datas 26 e 27 de febreiro e complementario de data 8 de abril de 2020, conclúese que o Concello de Laxe cumpre co obxectivo de estabilidade orzamentaria e co límite de débeda pero incumpre a regra de gasto. En consecuencia, deberán aplicarse as medidas reguladas nos artigos 21 e 23 da LOEPSF, que consisten básicamente na elaboración dun plan económico-financeiro que permita no ano en curso e o seguinte (2020 e 2021) o cumprimento da regra de gasto.2. PROCEDEMENTO PARA A ELABORACIÓN E APROBACIÓN DO PLAN ECONÓMICO FINANCEIRO. Segundo o previsto no artigo 23 da LOEPSF os plans económico financeiros elaborados polas corporacións locais deberán ser aprobados polo Pleno municipal, tendo en conta a aplicación do seguinte calendario: 1.º) O plan tiña que ser presentado ante o Pleno municipal no prazo máximo dun mes dende que se constate o incumprimento, neste caso dende a data de aprobación da liquidación do orzamento do exercicio 2019 que foi o 28 de febreiro de 2020. En virtude da disposición adicional terceira do Real Decreto 463/2020 suspendéronse os prazos administrativos.2.º) O plan tiña ser aprobado polo Pleno municipal no prazo máximo de dous meses dende a súa presentación. En virtude da disposición adicional terceira do Real Decreto 463/2020 suspendéronse os prazos administrativos.3.º) A posta en marcha do plan non poderá exceder de tres meses dende a constatación do incumprimento.4.º) O plan deberá ser remitido á Comunidade Autónoma (no caso deste concello á Dirección Xeral de Política Financeira e Tesouro) así como á Comisión Nacional da Administración Local para o seu coñecemento.5.ª) Este plan será obxecto da mesma publicidade que a establecida polas leis para os orzamentos da entidade.3. CONTIDO DO PLAN ECONÓMICO-FINANCEIRO Segundo o artigo 21 da LOEPSF, o plan económico-financeiro conterá, como mínimo, a seguinte información: a) As causas do incumprimento do obxectivo establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descrición, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basean estas previsións, en consonancia co contemplado no informe ao que se fai referencia no apartado 5 do artigo 15. e) Unha análise de sensibilidade considerando escenarios económicos alternativos. Ademais do contido antes indicado, a Lei 27/2013, do 27 de decembro, de racionalización e sustentabilidade da Administración Local incluíu un novo artigo 116. bis na Lei 7/1985, do 2 de abril, reguladora das Bases de Réxime Local (LBRL) que ven a establecer no seu apartado segundo o contido adicional que o plan debe presentar, tendo que incluír aló menos algunha das seguintes medidas: a) Supresión das competencias que exerza a entidade local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio lindeiro da mesma provincia.3.1. Horizonte temporal do plan. O obxectivo deste plan económico-financeiro é lograr o cumprimento do obxectivo de estabilidade orzamentaria, débeda pública e da regra de gasto nos anos 2020 e 2021, de acordo co artigo 21.1 LOEPSF cando establece literalmente que “en caso de incumplimiento del objetivo de estabilidad presupuestaria, del objetivo de deuda pública o de la regla de gasto, la Administración incumplidora formulará un plan económico-financiero que permita en el año en curso y el siguiente el cumplimiento de los objetivos o de la regla de gasto (…)”. En consecuencia, este Concello, e así queda reflexado no presente plan, deberá cumprir coas regras fiscais nos dous anos de vixencia de Plan, e dicir cumprir tanto na liquidación do exercicio 2020 como na liquidación do exercicio de 2021. Este é, pois, o horizonte temporal deste plan.3.2. Ámbito subxectivo do plan. A. Axentes que constitúen a administración local, segundo establece o artigo 2.1 LOEPSF (“Corporacións Locais” en Contabilidade Nacional): Entidade local: Concello de Laxe Organismos autónomos: ningún. Entes públicos dependentes que presten servizos ou produzan bens que non se financian maioritariamente con ingresos comerciais: ningún. B. Resto de unidades, sociedades e entes dependentes das entidades locais en virtude do artigo 2.2 da LOEPSF, entendendo o concepto ingreso comercial nos termos do Sistema Europeo de Contas Nacionais e Rexionais (SEC 95). Sociedade Mercantil: ningunha.3. Causas do incumprimento da regra de gasto (artigo 21.2 a) da LOEPSF). A proposta ao Pleno desta Corporación da aprobación do presente plan económico financeiro, de formulación obrigada, é consecuencia do resultado da avaliación do cumprimento da regra de gasto efectuado pola intervención municipal en relación ao expediente da liquidación do exercicio 2019. Segundo os informes de intervención de data 26 e 27 de febreiro, así coma o complementario de data 8 de abril de 2020 a liquidación do orzamento do ano 2019 non cumpre coa regra de gasto posto que o gasto computable resultante (1.532.909,53 €) é superior ao límite da regra de gasto (1.096.867,39 €) en un importe que ascende a 436.042,14 €. Tras consulta efectuada á Xefatura de servizo da Dirección Xeral de Política Financeira, tesoro e Fondos europeos, resulta necesario eliminar o axuste relativo a importe dos recoñecementos extraxudiciais por gastos de exercicios anteriores aplicados a orzamentos por importe de 318.381,04 €, polo que o cálculo da regra de gasto queda como segue: REGRA DE GASTO - 2019 Como consecuencia da xestión de anos anteriores e da consecución de orzamentos prorrogados durante varios exercicios (exercicio 2016 en prórroga e dende 2008 ata 2013 en prórroga) pártese dun límite de regra de gasto demasiado baixo non acorde coa situación económico financeira da entidade, o que se reflicte en que a pesar do exceso de gasto neste exercicio 2019, cúmprese co obxetivo de estabilidade e líquídase cun resultado orzamentario e un aforro neto moi positivos. A situación de incumprimento da regra de gasto na liquidación do orzamento do exercicio 2019 ven motivada fundamentalmente por: 1.–A utilización no exercicio 2019 do remanente de tesourería: No exercicio 2019 recoñecéronse obrigas nos capítulos 1 a 7 con cargo a remanente de tesourería por importe de 357.426,60. Con cargo ao remanente de tesourería para gastos xerais 346.124,22 €, a maior cantidade se corresponde co o expediente MC n.º 14/2019 de concesión de suplemento de crédito por importe de 266.084,78 €, para a aplicación ao orzamento da conta 413. Tamén tramitáronse expedientes de incorporación de remanentes financiados con Remanente de Tesourería para gastos xerais, por importe de 80.039,44€. Con exceso de financiación afectada financiaronse gastos por importe de 11.302,38 € Este mecanismo de financiación provoca que ditos ingresos, con destino a financiar gastos derivados da execución dos capítulos 1 a 7, é dicir, gastos non financeiros (correntes e de capital), teñen entrada no orzamento a través da aplicación orzamentaria 87000 (remanente de tesourería para gastos xerais). Estes ingresos teñen a consideración de ingresos financeiros, e posto que están financiando gastos de natureza non financeira xeran déficit, e por tanto, necesidade de financiación en termos de estabilidade orzamentaria. Esta utilización afecta de xeito distinto ao principio de estabilidade orzamentaria e da regra de gasto. Produciuse polo tanto un desequilibrio en términos de contabilidade nacional (SEC 2010) ao financiarse gastos non financeiros (capítulo 1, 2 e 6 do orzamento de gastos) con ingresos financeiros (capítulos 8 de ingresos). O remanente de tesourería configúrase contablemente como un activo financeiro, pero pola súa natureza identifícase como o aforro que xera a entidade local nun determinado exercicio que haberá de ser utilizado como fonte de financiamento de obrigas nos exercicios posteriores a aquel no que se obtivo, polo que non cabe admitir que a utilización do remanente de tesourería provoque unha situación de déficit estrutural, pola contra, habería que identificalo como una situación de superávit orzamentario no momento da liquidación do presuposto.2.–No exercicio 2019 tramitaronse 21 expedientes de recoñecementos de obrigas de exercicios anteriores por importe de 582.517,18 €. Do importe anterior a cantidade de 271.245,09 € se corresponden con obrigas que figuraban na conta 413 a 31 de decembro de 2018 e que foron aplicándose o longo do exercicio 2019, polo que xa figuran no axuste da liquidación. Do resto (311.272,09) parte se corresponde con gastos devengados en exercicios anteriores cuxas facturas tiveron entrada no 2019 e que polo tanto non figuraban na conta 413 e que se aprobaron con cargo ao orzamento do 2019, e parte con obrigas pagadas que figuraban na conta 555 e que tiveron que aplicarse ao orzamento vía recoñecemento e a través de fondos propios. Para realizar un diagnóstico da situación actual, expóñense as magnitudes orzamentarias e económicas máis significativas dos tres últimos exercicios liquidados, a través das cales se pon de manifesto a situación orzamentaria e económico financeira actual deste Concello: OUTRAS MAGNITUDES: Tendo en conta que a causa que deu lugar á elaboración deste plan económico-financeiro é o incumprimento da regra de gasto, será nos gastos onde deberán analizarse as causas dese incumprimento. Procedemos, por tanto, á análise dos capítulos de gastos: ANÁLISIS CAPÍTULOS DE GASTOS Pódese observar que o capítulo que sufríu un forte e puntual incremento foi o Capítulo VI de Investimentos Reais que sumou un total de 695.684,43 € de obrigacións recoñecidas. O proxecto de investimento máis importante cuantitativamente foi o de “CEMENTERIO DE TRABA” cuxas obrigacións recoñecidas ascenderon a 266.084,78 € financiado con remanente de tesourería para gastos xerais, tramitándose un expediente de suplemento de crédito ao respeto xa que na conta 413 figuraban como obrigas pendentes de aplicar ao orzamento. Interesa destacar que este Concelllo estivo en prórroga orzamentaria dende o exercicio 2008 ata 2013 e tamén no exercicio 2016. O que pode explicar o incremento do capítulo 6 dende 775,88 € no exercicio 2016 ata os 695.684,43 € na liquidación do exercicio 2019. Por outra parte, convén comentar outras magnitudes que reflicten que o Concello está saneado e cunha liquidez e solvencia elevados que permitirán a Entidade poder incrementar o seu límite de regra de gasto sen poner en perigo a estabilidade e a sustentabilidade financeira. En primeiro lugar, tanto o resultado orzamentario, como o aforro neto alcanzaron cifras positivas nos exercicios 2017, 2018 e 2019. Isto indica que os ingresos superaron os gastos en cada un deses exercicios. Isto refórzase co superávit orzamentario en termos de capacidade de financiamento obtido nas liquidacións deses anos cumpríndose así o obxectivo de estabilidade orzamentaria. No que se refire á regra de gasto, cumpriuse este obxectivo en exercicios anteriores fronte á cifra negativa do 2019 que deu lugar a elaboración deste plan económico-financeiro, si ben tendo en conta que nos anteriores e como consecuencia das prórrogas orzamentarias antes comentadas se foi partindo dun límite de regra de gasto moi baixo. Polo que respecta ao remanente de tesourería hai que destacar que se mantén en cifras elevadas, a pesar que de no 2019 se financiou con remanente o suplemento de crédito para aplicar a orzamento os gastos pagados pendentes de aplicación da obra do cementerio de Traba que figuraba na conta 413, por importe de 266.084,78 €, tamén o suplemento tramitado para a amortización total da deuda con entidades financeiras por importe de 234.028,44 €. Esta magnitude, aínda que a nivel contable e orzamentario ten a natureza dun activo financeiro, reflicte o aforro que xera unha entidade local ao longo de varios exercicios. De feito, a meirande parte dese remanentematerializouse en fondos líquidos o que explica os elevados saldos da tesouraría a 31 de decembro. Debe lembrarse que o remanente de tesouraría pode ser unha fonte de financiamento de gastos en exercicios futuros sen necesidade de acudir ao endebedamento ou a outros ingresos non financeiros do correspondente exercicio. A isto se engade a incorporación obrigatoria de remanentes de crédito que son financiados co remanente de tesouraría para gastos con financiamento afectado (RTGFA) e que ten a mesma natureza de ingreso financeiro que o RTGG. Finalmente, no que se refire ás magnitudes relacionadas co obxectivo de sustentabilidade financeira no período 2017-2019, ponse manifesto o seguinte: – O volume de débeda en termos PDE é 0% posto que non se teñen en conta os préstamos doutras administracións públicas que son as únicas débedas vivas que actualmente ten o Concello de Laxe (PAI 2015, PAI 2016 e POS+ 2017 POS+2018 POS+2019 da Deputación Provincial de A Coruña, máis a devolución da liquidación definitiva 2008 e 2009 da PTE por importe total de 6.563,85 €). – O volume de débeda nos termos do artigo 53 do Real Decreto Lexislativo2/2004, polo que se aproba o Texto Refundido da Lei reguladora das facendas locais (TRLHL) é notablemente inferior aos límites fixados nese artigo (110%) e na disposición adicional décimo cuarta do Real Decreto-Lei 20/2011, do 30 de decembro, para autorizar operacións de endebedamento (75%). Sendo na liquidación do orzamento de 2019 do 0, posto que o Concello de Laxe o longo dese exercicio amortizou totalmente as súas débedas con entidades financeiras. – Respecto a débeda comercial, o período medio de pagamento calculado no último trimestre dos anos 2017, 2018 e 2019 sitúase por debaixo do prazo máximo de trinta días na liquidación de 2019. Nos anos 2017 e 2018 e nos tres primeiros trimestres do ano 2019 no se cumpriu o PMP, logrando o cumprimento a 31 de decembro de 2019, tal e como reflicte o último informe elaborado o respecto e manténdose esta situación a dia da emisión do presente cun PMP de 19,12 días según datos do segundo trimestre de 2020. Da análise da información anterior conclúese que a situación económico-financeira do concello a 31 de decembro de 2019, non ten problemas estruturais posto que, salvo no cumprimento da regra de gasto no ano 2019, as demais magnitudes foron positivas e/ou non superaron os límites fixados na LOEPSF.3. Previsións tendenciais de ingresos e gastos (artigo 21.2 b) da LOEPSF). Dada a situación económica actual, formúlanse as seguintes previsións tendenciais de ingresos e gastos por capítulos para os anos 2020 e 2021, que son os anos de vixencia deste plan: A) EVOLUCIÓN PREVISTA PARA OS GASTOS (estimación de obrigas recoñecidas netas a 31/12): B) EVOLUCIÓN PREVISTA PARA OS INGRESOS (estimación de dereitos recoñecidos netos a 31/12): Estas estimacións tomaron como punto de partida as liquidacións dos anos 2017, 2018 e 2019. GASTOS.–Tomouse en consideración o grao de execución dos gastos dos exercicios 2017 a 2019. Para estimar as obrigas recoñecidas netas do 2020 do capítulo 1 aplicouse un porcentaxe lixeiramente superior a media dos últimos tres anos. No capítulo 2 aplicouse a media dos coeficientes dos últimos tres exercicios. No capítulo 3, tendo en conta o estado da execución do 2020, tomouse en consideración un porcentaxe lixeiramente inferior a media dos últimos 3 anos. No capítulo 4, aplicouse o porcentaxe do 100%, xa que se estima que as transferencias correntes cheguen a fase O neste 2020. Para estimar as obrigas recoñecidas netas do capítulo 6 aplicouse un porcentaxe do 40%, superior ao que resulta da media dos últimos 3 anos (35,23%). Agora ben, tendo en conta que neste exercicio orzamentario 2020 levaronse a cabo incorporacións de remanentes por importe de 473.432,12 € (financiadas con compromisos de ingresos por importe de 222.217,36 € e por remanente de tesourería para gastos xerais por importe de 241.174,64 € e con financiación afectada por importe de 10.040,12) dos que 189.358,80 afectan o capítulo 6 financiado con RTGG, e estímase que se recoñezan obrigas con cargo a devanditos remanentes polo devandito importe, levarase un control exhaustivo da execución dos demais investimentos. En transferencias de capital (capítulo 7) se recolle o dato das previsións definitivas do orzamento de 2020. No capítulo 8 a previsión e de 0,00 e nos pasivos financeiros (capítulo 9) a previsión e de 0,00, posto que este Concello non ten débeda pendente de amortizar con entidades bancarias. Respeto o exercicio 2021 aplicouse un incremento do 2% sobre as obrigas recoñecidas estimadas do 2020. INGRESOS.–Efectuáronse estimacións a partir das medias do grado de execución dos anos 2017 a 2019 se ben realizando algúns axustes. Para calcular os dereitos recoñecidos netos dos capítulos 1-5 aplicouse, en virtude do principio de prudencia, a media dos coeficientes dos últimos tres exercicios, de cada un dos capítulos, excepto no capítulo 5 que tomouse o dato do avance do exercicio 2020. É preciso sinalar que no exercicio 2017 aplicouse no capítulo 1 a recadación por atrasos de exercicios anteriores correspondentes o IBI derivado dun expediente de regularización catastral, de ahí que o importe dos dereitos recoñecidos no 2017 sexa superior o de 2018. Si ben no exercicio 2020 haberá que ter en conta que como consecuencia das novas valoracions catastrais dos bens tanto rústicos coma urbáns prevese un incremento no Imposto de Bens inmobles, de ahí o incremento significativo no capítulo 1 de ingresos. No capítulo 2 hai que ter en conta que no exercicio 2018 o incremento dos dereitos recoñecidos con respecto o exercicio anterior foi por a liquidación do ICIO da licencia dun eólico, circuntancia excepcional que xa se tivo en conta no seguinte orzamento. No capítulo 7 aplicouse o 50%, porcentaxe superior a media dos tres últimos exercicios tendo en conta que no ano 2017 o grado de inexecución foi moi alto o que desvirtúa a evolución real nese capítulo. O Capítulo 8 ao tratarse de ingresos por remanente non chega a fase RD. Respecto ao capítulo 9, o importe é cero posto que non está previsto concertar operacións de endebedamento nos anos 2020 e 2021. Respeto o exercicio 2021 aplicouse un incremento do 2% sobre os dereitos recoñecidos estimados do 2020.3. Medidas concretas que se propoñen para o plan económico financeiro do concello de Laxe para o período 2020-2021 (artigo 21.2 c) da LOEPSF e artigo 9.2 a) da orde HAP/2105/2012). Do exposto no apartado anterior conclúese que a situación económico financeira do Concello de Laxe non presenta ningún problema estrutural que obrigue a adoptar medidas extraordinarias de redución do gasto ou incremento dos ingresos máis aló dun control daexecución dos orzamentos dos exercicios 2020 e 2021 que permita cumprir coas tres regras fiscais. O contrario suporía liquidar eses orzamentos con un remanente de tesouraría para gastos xerais máis elevado e cuns maiores fondos líquidos. Tendo en conta que a utilizacióndese RTGG como fondo de financiamento do gasto está limitada polo cumprimento dos obxectivos de estabilidade orzamentaria e regra de gasto, estaríamos ante un uso non eficiente dos fondos públicos. O anterior se reforza co indicado anterioremente e é que pártese dun límite de regra de gasto demasiado baixo como consecuencia das prórrogas orzamentarias de exercicios anteriores non acorde coa situación económico financeira da entidade, o que se reflicte en que a pesar do exceso de gasto neste exercicio 2019, cúmprese co obxetivo de estabilidade e líquídase cun resultado orzamentario e un aforro neto moi positivos. O que hai que engadir que a recadación do capítulo 1 de ingresos no exercicios 2020 e sucesivos terá un incremento alto polas novas valoracións catastrais do IBI efectuadas en 2019 que terán o seu reflexo nos exercicios sucesivos. En consecuencia, a medida a adoptar con este plan será a de executar os orzamentos dos exercicios 2020 e 2021 mantendo un control e supervisión dos gastos non financeiros de xeito que non se supere o límite de gasto computable fixado no sub-apartado seguinte. Para isoterase en conta a información da execución trimestral dos orzamentos de xeito que ante calquera alerta que indique un risco de incumprimento dalgunha das regras fiscais, adoptaranse medidas puntuais de axuste no gasto a fin de cumprir cos obxectivos do plan(declaracións de non dispoñibilidade, redución dos presupostos de determinados servizos ou actividades, pospoñer gastos non prioritarios, etc.). Por último, en relación ao contido adicional que o artigo 116. bis na Lei 7/1985, do 2 de abril, reguladora das Bases de Réxime Local (LBRL) ven a fixar para o plan económico financeiro, non se considera necesario adoptar ningunha das medidas indicadas no apartado 2 deseartigo posto que, como se indicou antes, a situación económica deste concello non presenta ningún problema estrutural e resulta suficiente a medida explicada no parágrafo anterior.3.6. Previsión de evolución das magnitudes económicas e orzamentarias (artigo 21.2 d) LOEPSF e artigo 9.2 c) da Orde HAP/2105/2012). Tendo en conta as previsións tendenciais de ingresos e gastos expostas no apartado 3.4, prevese a seguinte evolución das principais magnitudes orzamentarias para os anos 2020 e 2021: *Aumentos ou diminucións por cambios normativos, prevese un incremento de 66.000,00 € anuais por as variacíons no capítulo 1 de ingresos, debido as novas valoracións catastrais do imposto de Bens inmobles, tanto rústica coma urbán, do ano 2019, que terá os seus efectos en 2020 e exercicios sucesivos.3. CONCLUSIÓNS Á vista do contido deste plan exposto nos apartados anteriores, formúlanse as seguintes conclusións: – No informe emitido pola intervención municipal en relación á liquidación do exercicio 2019 constatouse o incumprimento da regra de gasto regulada no artigo 12 da LOEPSF. – Como consecuencia do anterior, e dando cumprimento ao previsto no artigo 21 da LOEPSF, esta alcaldía elaborou o presente plan económico financeiro para a súa aprobación polo pleno. – Da análise da situación do económica do concello non se aprecian problemas estruturais e tendo en conta que a previsión tendencial é o cumprimento das regras fiscais, as medidas a adoptar limítanse ao compromiso de non incumprir a regra de gasto nos exercicios 2020 e2021 respectando os límites fixados no apartado 3.6 deste plan e adoptando medidas puntuais de axuste cando se constate algún risco de incumprimento. Acreditadas as causas do incumprimento da regra de gasto e sentada a natureza do remanente de tesourería, enténdese que os efectos da súa utilización sobre a situación económico-financeira da entidade local en nada coinciden cos derivados doutros recursos financeiros que esixen o reembolso das cantidades percibidas e polo tanto as medidas a implementar no plan económico-financeiro deben acomodarse a concreta situación exposta. Neste senso, a recuperación do cumprimento da regra de gasto incumprida pola utilización do remanente de tesourería acadaríase ca simple aprobación duns presupostos nos dous exercicios seguintes en situacións de equilibrio presupostario e dentro dos límites de variación do gasto computable sen necesidade de medida estrutural algunha, dado a natureza do remanente de tesourería no ámbito da administración local, e a situación económico-financeira do concello. Sen embargo deberase extremar o control presupostario durante a vixencia do plan e adoptar as medidas de disciplina orzamentaria necesarias para o cumprimento dos obxectivos previstos. Para elo limitarase ao necesario a utilización do remanente de tesourería para o financiamento de gastos, procurarase a realización de investimentos que teñan asegurado o seu financiamento e intentarase sincronizar, na medida do posible, a execución dos ingresos e gastos con financiamento afectado. As previsións orzamentarias recollidas neste documento reflicten a recuperación da senda de estabilidade por parte da entidade local, presentando unha situación saneada e con unhas magnitudes orzamentarias positivas, polo que a xestión dos presupostos actual e futuros deberá ter en conta, sobre todo no momento de iniciar a tramitación de expedientes de modificación orzamentaria, que as obrigas que se recoñezan deberán ser compatibles cos límites de gasto non financeiro e asegurar en todo momento o cumprimento dos obxectivos de estabilidade orzamentaria, sen prexuízo de que como consecuencia da situación actual de crise motivada pola expansión do Covid-19 poidan producirse alteracións nas previsións orzamentarias que obriguen a adopción de medidas complementarias para continuar na senda establecida neste plan e garantir o cumprimento dos obxectivos de estabilidade orzamentaria.” En Laxe, 7 de outubro de 2020. O alcalde José Luis Pérez Añón